Otkriven genetski uzrok ALS-a
Istraživači veruju da su pronašli zajednički genetski uzrok svih oblika neizlečive bolesti amiotropske lateralne skleroze
Za amiotropsku lateralnu sklerozu - skraćeno ALS - Amerikanci su saznali kada je od nje oboleo Lu Gerig, čuveni igrač bejzbola u timu Njujork jenkis. Gerig se povukao iz sporta 1939, kada je oboleo od ALSa. Ta neurodegenerativna bolest napada nerve u mišićima, koji više ne mogu da se kontrolišu. Početni simptomi su saplitanje, ukočenost i grčenje mišića, što postepeno dovodi do slabosti u jednoj ruci ili nozi i teškoća u govoru. Pacijenti postepeno gube sposobnost pokretanja ruku, nogu i tela. Vođa tima istraživača na Nortvestern univerzitetu, doktor Tipu Sidiki, kaže da pacijent postepeno postaje kaže dr. Sidiki. Oboleli umiru u roku od dve do pet godina. Leka nema, a do nedavno nije se znao ni uzročnik. Ali tim američkih i kanadskih naučnika na Nortvestern univerzitetu izveštava da su u porodicama sa obolelima od ALSa pronađene genetske podudarnosti. Tajnu možda nosi gen nazvan jubikvilin dva, koji reciklira i popravlja proteine ključne za funkcionisanje nervnih ćelija u kičmenoj moždini i mozgu. Kod obolelih jubikvilin dva se razlaže, gubi sposobnost popravljanja proteina i na neuronima dolazi do trajnih oštećenja. Doktor Sidiki kaže da će to otkriće usmeriti buduća traganja za lekom. kaže dr. Sidiki. U istraživanju su učestvovali članovi porodice Salcman. Džoen Salcman je zbog ALS-a izgubila babu, oca, dve tetke i spostvenog sina, a sada je brine budućnost njenih unuka. Svi članovi porodice nadaju se da će doktor Sidiki i njegov istraživački tim pronaći lek koji bi mogao barem da uspori napredak bolesti, a možda jednoga dana i trajno izleči obolele od Lu Gerigove bolesti.